b'\n_START_ARTICLE_\nTaryb\xc5\xb3 S\xc4\x85jungos rublis\n_START_SECTION_\nRublio perkamoji galia\n_START_PARAGRAPH_\nTSRS dauguma tiesiogini\xc5\xb3 atsiskaitym\xc5\xb3 vyko grynaisiais pinigais, tod\xc4\x97l apyvartoje tur\xc4\x97jo b\xc5\xabti didelis kiekis kupi\xc5\xabr\xc5\xb3. Pinigai buvo spausdinami \xe2\x80\x9eGoznak\xe2\x80\x9c (rus. \xd0\x93\xd0\xbe\xd0\xb7\xd0\xbd\xd0\xb0\xd0\xba) spaustuv\xc4\x97se Maskvoje ir Leningrade. Rublio perkamoji galia buvo diferencijuojama valstyb\xc4\x97s, priklausomai nuo rink\xc5\xb3 tipo ir kain\xc5\xb3; ypatingai pagal klimatines zonas: I, II, III, IV._NEWLINE_Rubli\xc5\xb3 perve\xc5\xbeimas per valstyb\xc4\x97s sien\xc4\x85, sumai vir\xc5\xa1ijus 30 rubli\xc5\xb3 (kupi\xc5\xabromis po 10 rubli\xc5\xb3), buvo draud\xc5\xbeiamas. U\xc5\xbesienyje rublis buvo nenaudojamas. Pervedamasis rublis buvo savaranki\xc5\xa1ka mok\xc4\x97jimo priemon\xc4\x97, tokia kaip ir Vne\xc5\xa1ekonombanko \xc4\x8dekiai._NEWLINE_1950\xc2\xa0m., daugiausia u\xc5\xbesienio atsiskaitymams, rublis buvo prilygintas 0,222168 g aukso, nors valstyb\xc4\x97s viduje jo perkamoji galia tuo metu buvo ma\xc5\xbeesn\xc4\x97 negu prie\xc5\xa1 kar\xc4\x85. 1960\xc2\xa0m. lapkri\xc4\x8dio 15 d. rublio prilyginimas auksui pakilo iki 0,987412 g ir tuo pa\xc4\x8diu 10 sen\xc5\xb3 rubli\xc5\xb3 pakeista vienu nauju. Rublis nuvert\xc4\x97jo iki 55,5\xc2\xa0%, ta\xc4\x8diau jo vert\xc4\x97 ir toliau i\xc5\xa1liko pervertinta.'